ai4bharat/Pralekha huggingface dataset:
उप राष्ट्रपति सचिवालय
उपराष्ट्रपति ने गणतंत्र दिवस की पूर्व संध्या पर देश को बधाई दी
उपराष्ट्रपति श्री एम. वेंकैया नायडू ने गणतंत्र दिवस की पूर्व संध्या पर देश को शुभकामनाएं दी हैं। भारत के नागरिकों के लिए एक संदेश में, उन्होंने हमारे स्वतंत्रता सेनानियों को श्रद्धांजलि अर्पित की और लोगों से राष्ट्र की एकता और अखंडता को और सुदृढ़ बनाने का आह्वान किया जिससे कि समावेशी, समृद्ध, प्रगतिशील और सद्भावनापूर्ण भारत का निर्माण हो सके।
उपराष्ट्रपति के संदेश का पूर्ण मूलपाठ निम्नलिखित हैः-
“मैं गणतंत्र दिवस समारोह के आनंदपूर्ण अवसर पर अपने देश के समस्त नागरिकों को हार्दिक बधाई और शुभकामनाएं देता हूं। 1950 में इसी ऐतिहासिक दिन हमारा संविधान लागू हुआ था।
आज अपनी स्वतन्त्रता का उत्सव मनाते हुए, आइये हम उन वीर पुरुषों और महिलाओं को सम्मानपूर्ण श्रद्धांजलि भी अर्पित करें जिन्होंने इस देश की आजादी के लिए अपने प्राण न्योछावर कर दिये।
हमारा संविधान एक पवित्र दस्तावेज है जो हमारे मार्गदर्शक और नैतिक दिग्दर्शक के रूप में कार्य करता है। आइए, आज हम संविधान और स्वतंत्रता, समानता, बंधुत्व एवं सभी के लिए न्याय के पोषित आदर्श जो इस महान राष्ट्र के निर्माण का आधार बने, के प्रति अपनी प्रतिबद्धता को पुनः दोहराएं।
आइए, हम प्रतिज्ञा करें कि हम संविधान द्वारा अधिदेशित मूल कर्तव्यों का निष्ठापूर्वक निर्वहन करेंगे और राष्ट्र के विकास में सक्रिय भागीदारी करने वाले जिम्मेदार नागरिक बनेंगे।
आज जब भारत निरंतर प्रगति कर रहा है और आधुनिक अर्थव्यवस्था, प्रगतिशील समाज तथा विविधतापूर्ण एवं जीवंत सांस्कृतिक लोकाचार के गुणों के आधार पर इस समसामयिक विश्व में पहले से अधिक महत्वपूर्ण भूमिका निभा रहा है, आइए, एक बार फिर हम दृढ़तापूर्वक यह संकल्प करते हैं कि एक राष्ट्र के रूप में हम उभरती हुए चुनौतियों का मिलकर सामना करने और अपनी विकास यात्रा में आगे बढ़ने के लिए संगठित बने रहेंगे।
आइए, इस गणतंत्र दिवस पर इस विशाल और विविधतापूर्ण राष्ट्र की एकता और अखंडता को और भी सुदृढ़ बनाएं। आइए, प्रयोजनगत एकता के इस मजबूत बंधन को एक समावेशी, समृद्ध, प्रगतिशील, शांतिपूर्ण और समरसतापूर्ण राष्ट्र के निर्माण के लिए अपने सभी प्रयासों की प्रेरक शक्ति बनाएं।”
कार्मिक, लोक शिकायत एवं पेंशन मंत्रालय
मालदीव के प्रशासनिक अधिकारियों के प्रशिक्षण और क्षमता वृद्धि पर हस्ताक्षर किए गए समझौते पर कार्य प्रारंभ
(मालदीव के प्रशासनिक अधिकारियों के प्रशिक्षण और क्षमता वृद्धि पर भारत और मालदीव के बीच हस्ताक्षर किए गए समझौते पर आज दोनों देशों के बीच विचार विमर्श के बाद कार्य प्रारंभ कर दिया गया। इस संबंध में आज मालदीव के माले में स्थित सिविल सर्विस कमीशन में आयोजित एक समारोह में प्रशासनिक सुधार और जन शिकायत विभाग और राष्ट्रीय सुशासन केंद्र और मालदीव सिविल सर्विस कमीशन के बीच विचार विमर्श के बाद यह कार्यवाही हुई। भारत की ओर से प्रशासनिक सुधार और जन शिकायत विभाग के अपर सचिव श्री वी श्रीनिवास के नेतृत्व में प्रतिनिधिमंडल ने मालदीव से प्रतिनिधिमंडल स्तर की बातचीत की। मालदीव के प्रतिनिधिमंडल का नेतृत्व सिविल सर्विस कमीशन के अध्यक्ष डॉ. एले शामीन ने किया। इस अवसर पर भारत के मालदीव में उच्चायुक्त श्री संजय सुधीर भी उपस्थित थे।
प्रतिनिधिमंडल स्तर के विचार-विमर्श के बाद दोनों पक्षों के बीच सितंबर 2019 से दिसंबर 2020 तक पहले दस प्रशिक्षण कार्यक्रमों की तिथि और भागीदारी स्तर को लेकर आम सहमति बनी। इस अवसर पर सिविल सर्विस कमीशन में डॉ एले शामीन,श्री संजय सुधीर और श्री वी श्रीनिवास द्वारा प्रशिक्षण कार्यक्रम संबधी कैलेंडरभी जारी किया गया।
प्रधानमंत्री श्री नरेन्द्र मोदी ने जून 2019 मेंमालदीव की यात्रा के दौरान“पड़ोसी प्रथम” की नीति परबल दिया था और मालदीव को विस्तृत सामाजिक-आर्थिक विकास की आकांक्षा पूर्ण करने और लोकतांत्रिक और स्वतंत्र संस्थानो को सशक्त करने में भारत की ओर से पूर्ण सहयोग के प्रति आश्वस्त किया था।
प्रतिनिधिमंडल स्तर की बातचीत के बाद भारतीय प्रतिनिधिमंडल ने मालदीप के उपराष्ट्रपति श्री फैसल नसीम से मुलाकात की। मालदीप के उपराष्ट्रपति ने भारतीय प्रतिनिधिमंडल को बधाई दी और जून 2019 में मालदीप के प्रशासनिक अधिकारियो के क्षमता वृद्धि पर हस्ताक्षर किए गए सहमति पत्र पर शीघ्र कार्यान्वयन के लिए प्रधानमंत्री श्री नरेन्द्र मोदी के प्रति धन्यवाद व्यक्त किया।
रक्षा मंत्रालय
अग्नि-4 इंटरमीडिएट रेंज बैलिस्टिक मिसाइल का सफलतापूर्वक परीक्षण
इंटरमीडिएट रेंज की बैलिस्टिक मिसाइल अग्नि-4 का सफल अभ्यास परीक्षण ओडिशा के एपीजे अब्दुल कलाम द्वीप से 06 जून, 2022 को शाम साढ़े सात बजे के करीब किया गया। यह सफल परीक्षण सामरिक बल कमान की देखरेख में किए गए नियमित उपयोगकर्ता अभ्यास लॉन्च का हिस्सा था। इस परीक्षण ने सभी परिचालन मापदंडों के साथ-साथ प्रणाली की विश्वसनीयता को भी सिद्ध किया। सफल परीक्षण 'विश्वसनीय न्यूनतम डेटेरेंस' क्षमता रखने की भारत की नीति की पुष्टि करता है।
पृथ्वी विज्ञान मंत्रालय
अगले 5 दिनों में देशभर में कहीं भी गर्म हवाओं के चलने का पूर्वानुमान नहीं
भारत मौसम विज्ञान विभाग  के राष्ट्रीय मौसम पूर्वानुमान केंद्र के अनुसार:
तापमान की वर्तमान स्थिति और चेतावनी
कल के अधिकतम तापमान का परिदृश्य : गर्म हवाएं- नहीं चलेगी।
अधिकतम तापमान: पश्चिमी राजस्थान में अधिकतर स्थानों में और पूर्वी उत्तर प्रदेश, हरियाणा, सौराष्ट्र एवं कच्छ और ओडिशा में एक-दो स्थानों पर अधिकतम तापमान 40 डिग्री सेल्सियस से अधिक दर्ज किया गया I
कल देश में 43.2 डिग्री सेल्सियस का सर्वाधिक अधिकतम तापमान पूर्वी उत्तर प्रदेश के बांदा में दर्ज किया गया था।
न्यूनतम तापमान: जम्मू–कश्मीर, लद्दाख, गिलगित-बाल्टिस्तान और मुजफ्फराबाद में एक-दो स्थानों पर सामान्य से काफी अधिक ; ओडिशा में कुछ स्थानों पर और पश्चिम बंगाल और सिक्किम एवं लक्षद्वीप में एक-दो स्थानों पर सामान्य से अधिक  रहा।
आयुष
गुडुची सुरक्षित जड़ी-बूटी है और इसका शरीर पर कोई विषाक्त प्रभाव नहीं पड़ता है
गुडुची से लीवर खराब होने की बात सत्य नहीं है
मीडिया के कुछ वर्गों ने एक बार फिर गिलोय/गुडुची का लीवर  की खराबी से संबंध जोड़ा है। आयुष मंत्रालय ने एक बार फिर यह दोहराया है कि गिलोय/गुडुची  सुरक्षित औषधि है और उपलब्ध आंकड़ों के अनुसार इसका शरीर पर कोई विषाक्त प्रभाव नहीं पड़ता है।
आयुर्वेद में गिलोय को एक सबसे अच्छी कायाकल्प करने वाली जड़ी-बूटी कहा गया है। गिलोय के जलीय अर्क के तीव्र विषाक्तता अध्ययन से यह पता चलता है कि इससे शरीर पर कोई विषाक्त प्रभाव नहीं पड़ता है। हालांकि, किसी भी दवा की सुरक्षा इस बात पर निर्भर करती है कि उसका किस प्रकार उपयोग किया जा रहा है। दवा की खुराक एक प्रमुख कारक है, जिससे उस विशेष दवा की सुरक्षा का निर्धारण होता है। किए गए एक अध्ययन के अनुसार फल मक्खियों  के जीवन काल को बढ़ाने में गुडुची पाउडर की कम सांद्रता सहायक पाई गई। इसके साथ ही गुडुची पाउडर की अधिक सांद्रता  के उपयोग से मक्खियों के जीवन काल में धीरे-धीरे कमी आई। यह स्पष्ट रूप से दर्शाता है कि इच्छित प्रभाव प्राप्त करने के लिए दवा की आदर्श खुराक को बरकरार रखा जाना चाहिए। इससे यह निष्कर्ष निकलता है कि औषधीय जड़ी-बूटियों का योग्य चिकित्सक द्वारा निर्धारित उचित खुराक के रूप में उपयोग किया जाना चाहिए तभी उसका उचित औषधीय प्रभाव प्राप्त किया जा सकता है। इस औषधि के विभिन्न कार्यकलापों व्यापक उपयोग और प्रचुर मात्रा में इसके घटकों के कारण गुडुची हर्बल दवा स्रोतों में एक वास्तविक खजाना ही है। गुडुची का विभिन्न विकारों से निपटने में चिकित्सीय उपयोग किया जाता है। इसका उपयोग एक एंटी-ऑक्सीडेंट, एंटी-हाइपरग्लाइसेमिक, एंटी-हाइपरलिपिडेमिक, हेपेटोप्रोटेक्टिव, कार्डियोवस्कुलर प्रोटेक्टिव, न्यूरोप्रोटेक्टिव, ऑस्टियोप्रोटेक्टिव, रेडियोप्रोटेक्टिव, एंटी-ऐंगजाइइटी, एडाप्टोजेनिक, एनाल्जेसिक, एंटी-इंफ्लेमेटरी, एंटी-पायरेटिक के रूप में उपयोग किया जाता है। इसका डायरिया रोधी, अल्सर रोधी, रोगाणुरोधी और कैंसर रोधी रूप में उपयोग अच्छी तरह से स्थापित हो चुका है।
विभिन्न मेटाबॉलिक  विकारों के उपचार में इसके स्वास्थ्य लाभों और प्रतिरक्षा बूस्टर के रूप में इसकी क्षमता पर विशेष ध्यान दिया गया है। मानव जीवन की अपेक्षा को बेहतर बनाने में सहायता प्रदान करते हुए मेटाबॉलिक, एंडोक्राइनल और अन्य कई बीमारियों का इलाज करने के लिए गुडुची का चिकित्सा विज्ञान के एक प्रमुख घटक के रूप में उपयोग किया जाता है। यह पारंपरिक चिकित्सा प्रणालियों में अपने व्यापक चिकित्सीय प्रयोगों के लिए एक बेहद लोकप्रिय जड़ी-बूटी है और इसका कोविड-19 महामारी के प्रबंधन में काफी उपयोग किया गया है। समग्र स्वास्थ्य लाभों को ध्यान में रखते हुए इस जड़ी-बूटी के विषाक्त होने का दावा नहीं किया जा सकता है।
उपभोक्ता कार्य, खाद्य एवं सार्वजनिक वितरण मंत्रालय
उपभोक्ता मामले विभाग ने बढ़ती खुदरा कीमतों को नियंत्रित करने के लिए, अधिक खपत वाली जगहों पर वितरण हेतु आंध्र प्रदेश, कर्नाटक और महाराष्ट्र से टमाटर की सीधी खरीद का निर्देश दिया है
दिल्ली एनसीआर क्षेत्र में, रियायती कीमतों पर उपभोक्ताओं को टमाटर वितरित किए जाएंगे
राष्ट्रीय कृषि सहकारी विपणन संघ और राष्ट्रीय उपभोक्ता सहकारी संघ मंडियों से टमाटर की खरीद करेंगे
उपभोक्ता मामलों के विभाग ने राष्ट्रीय कृषि सहकारी विपणन संघ  और राष्ट्रीय उपभोक्ता सहकारी महासंघ  को प्रमुख उपभोग केंद्रों में एक साथ वितरण के लिए, जहां खुदरा कीमतों में पिछले एक माह में अधिकतम वृद्धि दर्ज की गयी है, आंध्र प्रदेश, कर्नाटक और महाराष्ट्र की मंडियों से तत्काल टमाटर खरीदने के निर्देश दिए हैं। टमाटर का स्टॉक इस सप्ताह शुक्रवार तक दिल्ली एनसीआर क्षेत्र में उपभोक्ताओं को रियायती कीमतों पर खुदरा दुकानों के माध्यम से वितरित किया जाएगा।
वितरण के लिए लक्षित केंद्रों की पहचान पिछले एक महीने में खुदरा कीमतों में अधिकतम वृद्धि के आधार पर की गई हैं, जहां कीमतें अखिल भारतीय औसत से ऊपर है। राज्यों में टमाटर की खपत वाले मुख्य केन्द्रों की पहचान की गई है। इन केंद्रों की पहचान पुख्ता कर उन्हें आगे की कार्यवाही के लिए चिन्हित किया गया है।
भारत में टमाटर का उत्पादन अलग-अलग मात्रा में लगभग सभी राज्यों में होता है। अधिकतम उत्पादन भारत के दक्षिणी और पश्चिमी क्षेत्रों में होता है, जो अखिल भारतीय उत्पादन में 56% से 58% का योगदान देते हैं। अधिशेष उत्पादन राज्य होने के कारण दक्षिणी और पश्चिमी राज्य, उत्पादन मौसम के आधार पर अन्य बाजारों को इसकी आपूर्ति करते हैं। विभिन्न क्षेत्रों में उत्पादन सीज़न भी अलग-अलग होते हैं। कटाई का मौसम दिसंबर से फरवरी तक होता है। जुलाई-अगस्त और अक्तूबर-नवंबर का मौसम आमतौर पर टमाटर के लिए कम उत्पादन का मौसम होता है। जुलाई के साथ-साथ मानसून के कारण वितरण संबंधी चुनौतियां और बढ़ जाती हैं और माल ढुलाई में हानि से कीमतों में बढ़ोतरी होती है। बुवाई और कटाई के मौसम का चक्र और विभिन्न क्षेत्रों में उत्पादन की मौसमी-भिन्नता टमाटर की कीमतों में मौसमी उतार-चढ़ाव के लिए मुख्य रूप से जिम्मेदार हैं। सामान्य मूल्य के अलावा, मौसम का प्रभाव, अस्थायी आपूर्ति श्रृंखला व्यवधान और प्रतिकूल मौसम के कारण फसल की क्षति, आदि अक्सर कीमतों में अचानक वृद्धि का कारण बनती है।
वर्तमान में गुजरात, मध्य-प्रदेश और कुछ अन्य राज्यों के बाजारों में टमाटर की आवक, ज्यादातर महाराष्ट्र, विशेषकर सतारा, नारायणगांव और नासिक से होती है, जो इस महीने के अंत तक रहने की उम्मीद है। आंध्र प्रदेश की मदनपल्ले  से भी उचित मात्रा में आवक जारी है। दिल्ली एनसीआर में टमाटर की आवक मुख्य रूप से हिमाचल प्रदेश से होती है और कुछ मात्रा कर्नाटक के कोलार से आती है।
नासिक ज़िले से जल्द ही नई फसल की आवक होने की उम्मीद है। इसके अलावा अगस्त में नारायणगांव और औरंगाबाद बेल्ट से अतिरिक्त आपूर्ति आने की उम्मीद है। मध्य-प्रदेश से भी आवक शुरू होने की उम्मीद है। परिणामस्वरूप निकट भविष्य में टमाटर की कीमतें कम होने की उम्मीद है।
स्वास्थ्य एवं परिवार कल्याण मंत्रालय
कोविड-19 टीकाकरण-74वां दिन
6.24 करोड़ से अधिक कोविड-19 वैक्सीन डोज दिए गए
आज शाम सात बजे तक 12.94 लाख वैक्सीन डोज दिए गए
देश में अब तक दिए गए कोविड-19 वैक्सीन डोज की कुल संख्या आज 6.24 करोड़ से अधिक हो गई है।
आज शाम 7 बजे तक प्राप्त अनंतिम रिपोर्ट के अनुसार कुल 6,24,08,333 वैक्सीन डोज दिए जा चुके हैं।
इनमें 82,00,007 स्वास्थ्यकर्मियों को पहली डोज और 52,07,368 स्वास्थकर्मियों को दूसरी डोज, 90,08,905 फ्रंट लाइन वर्क्स , 37,70,603 फ्रंट लाइन वर्क्स , 60 वर्ष से अधिक आयु के 2,90,20,989 लाभार्थी , 36,899 , 45 वर्ष और उससे अधिक आयु वाले अन्य बीमारियों से पीड़ित लाभार्थियों 71,58,657  और 4,905  शामिल हैं।
|
|
स्वास्थ्यकर्मी
|
|
फ्रंटलाइन वर्क्रस
|
|
45-60 साल से वर्ष तक की आयु और अन्य बीमारियों से पीड़ित लाभार्थी
|
|
60 वर्ष से अधिक उम्र के लाभार्थी
|
|
पहली डोज
|
|
दूसरी डोज
|
|
पहली डोज
|
|
दूसरी डोज
|
|
पहली डोज
|
|
दूसरी डोज
|
|
पहली डोज
|
|
दूसरी डोज
|
|
82,00,007
|
|
52,07,368
|
|
90,08,905
|
|
37,70,603
|
|
71,58,657
|
|
4,905
|
|
2,90,20,989
|
|
36,899
देश में कोराना टीकाकरण के 74वें दिन शाम सात बजे तक कुल 12,94,979 वैक्सीन दी गई, जिनमें से 11,77,160 लाभार्थियों को पहली डोज और 1,17,819 लाभार्थियों को दूसरी डोज दी गई।
|
|
30 मार्च 2021
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 साल से वर्ष तक की आयु और अन्य बीमारियों से पीड़ित लाभार्थी
|
|
60 वर्ष से अधिक उम्र के लाभार्थी
|
|
कुल लाभार्थी
|
|
पहली डोज
|
|
दूसरी डोज
|
|
पहली डोज
|
|
दूसरी डोज
|
|
पहली डोज
|
|
दूसरी डोज
|
|
पहली डोज
|
|
दूसरी डोज
|
|
पहली डोज
|
|
दूसरी डोज
|
|
25,091
|
|
18,621
|
|
64,163
|
|
59,382
|
|
2,86,174
|
|
4,500
|
|
8,01,732
|
|
35,316
|
|
11,77,160
|
|
1,17,819
इस्पात मंत्रालय
मंगोलिया के संसदीय प्रतिनिधिमंडल ने केन्द्रीय इस्पात मंत्री से भेंट की
मंगोलिया के स्टेट ग्रेट खुराल  के अध्यक्ष श्री गोम्बोजव ज़ंदनशतर के नेतृत्व में मंगोलियाई संसदीय प्रतिनिधिमंडल ने आज यहां केन्द्रीय इस्पात मंत्री श्री राम चन्द्र प्रसाद सिंह से मुलाकात की। श्री गोम्बोजव ज़ंदनशतर के साथ मंगोलियाई संसद के छह सदस्य और मंगोलिया के खनन और भारी उद्योग मंत्री भी आए हैं। मंगोलियाई संसदीय प्रतिनिधिमंडल भारत की संसद के निमंत्रण पर 30 नवंबर से 6 दिसंबर 2021 तक भारत की यात्रा पर है।
इस्पात मंत्री ने भारत और मंगोलिया के बीच, विशेष रूप से बौद्ध धर्म से लंबे समय से चले आ रहे ऐतिहासिक आध्यात्मिक और सांस्कृतिक संबंधों का उल्लेख किया, जो दोनों देशों के बीच एक विशेष सम्पर्क का जरिया है। श्री सिंह ने संसदीय प्रतिनिधिमंडल को बिहार की पवित्र भूमि, बोधगया की यात्रा के लिए शुभकामनाएं दीं, जहां बुद्ध को ज्ञान प्राप्त हुआ था। उन्होंने मंगोलिया की स्वतंत्रता के शताब्दी समारोह के अवसर पर प्रतिनिधिमंडल को बधाई दी। उन्होंने इस बात पर भी प्रसन्नता व्यक्त की कि मंगोलिया एक लोकतांत्रिक देश होने के कारण भारतीय संसद का दौरा कर सकता है और उसके जीवंत कामकाज को देख सकता है।
इस्पात बनाने के लिए एक महत्वपूर्ण कच्चा माल कोकिंग कोल भारत में प्रचुर मात्रा में उपलब्ध नहीं है लेकिन मंगोलिया के पास इसके भंडार प्रचुर मात्रा में हैं। दोनों पक्षों के बीच पिछली चर्चाओं का उल्लेख करते हुए, प्रतिनिधिमंडल और इस्पात मंत्री ने मंगोलिया से अच्छी गुणवत्ता वाले कोकिंग कोयले के आयात की संभावना पर चर्चा की। पारस्परिक रूप से लाभप्रद संबंध के लिए दोनों पक्षों ने मंगोलिया को प्रतिस्पर्धी मूल्य पर गुणवत्ता वाले कोकिंग कोयले के एक विश्वसनीय स्रोत के रूप में विकसित करने की इच्छा व्यक्त की, जब भारत में कोकिंग कोल की आवश्यकता बढ़ेगी। यह भारतीय इस्पात क्षेत्र के लिए कच्चे माल के प्रतिभूतिकरण और मूल्य स्थिरता की संभावनाओं की दिशा में एक महत्वपूर्ण कदम हो सकता है, ऐसे समय में जब कोकिंग कोल की कीमतें बढ़ रही हैं और इस महत्वपूर्ण कच्चे माल के लिए वैकल्पिक स्रोत का पता लगा रही हैं ताकि आपूर्ति संबंधी बाधाओं को दूर किया जा सके।
प्रधानमंत्री कार्यालय
प्रधानमंत्री ने पुरुष तीरंदाजी स्पर्धा में रजत पदक जीतने पर अतनु दास, तुषार शेल्के और बोम्मदेवरा धीरज को बधाई दी
प्रधानमंत्री श्री नरेन्द्र मोदी ने एशियाई खेलों में पुरुष तीरंदाजी स्पर्धा में रजत पदक जीतने पर अतनु दास, तुषार शेल्के और बोम्मदेवरा धीरज को बधाई दी है।
प्रधानमंत्री ने ‘एक्स’ पर पोस्ट किया;
‘यह अत्यंत उल्लास का क्षण है क्योंकि हमारी पुरुष तीरंदाजी रिकर्व टीम ने रजत पदक जीता है। बधाई हो, @ तीरंदाज अतनु, तुषार शेल्के और @बोम्मदेवरा डी, जीत का यह सिलसिला निरंतर जारी रखें! उनके इस उत्कृष्ट प्रदर्शन में पूर्ण समर्पण भाव और दृढ़ संकल्प स्पष्ट रूप से परिलक्षित होता है।’
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह ने अपने लोकसभा क्षेत्र ऊधमपुर-कठुआ-डोडा के लिए कोविड संबंधित सामग्री भेजी
डॉ. जितेंद्र सिंह ने प्रधानमंत्री मोदी के नेतृत्व में एकजुट होकर कोविड-19 को पराजित करने का आह्वान किया
केंद्रीय राज्य मंत्री  पूर्वोत्तर क्षेत्र विकास , प्रधानमंत्री कार्यालय में राज्य मंत्री, कार्मिक, लोक शिकायत, पेंशन, परमाणु ऊर्जा और अंतरिक्ष मंत्री डॉ. जितेंद्र सिंह ने आज अपने लोकसभा क्षेत्र ऊधमपुर-कठुआ-डोडा के लिए कोविड-19 से संबंधित सामग्री की पहली खेप को रवाना किया।
कोविड महामारी में इस्तेमाल होने वाली सामग्री और सहायक सामग्री जिसमें फेस मास्क की अलग-अलग किट, सैनिटाइजर, एंटीसेप्टिक, टॉयलेट सामाग्री, इम्युनिटी बूस्टर शामिल है को ले जाने वाली गाड़ी को औपचारिक रूप से हरी झंडी दिखाते हुए डॉ. जितेंद्र सिंह ने बताया कि उन्होंने कोविड-19 से संक्रमित होने से तीन सप्ताह के बाद आज ही नेगेटिव होने के बाद जिस पहली गतिविधि की शुरूआत करने का फैसला किया है, वह अपने निर्वाचन क्षेत्र के लोगों के लिए कोविड-19 संबंधित सामग्री भेजने की शुरूआत करना है। उन्होंने कहा कि उन्होंने पिछले महीने ही इन सामग्रियों को भेजने की व्यवस्था कर ली थी, लेकिन कोविड संक्रमण के बाद उन्हें सलाह दी गई थी कि जब तक वे नेगेटिव परीक्षण प्राप्त नहीं करते, तब तक वे किसी से न मिलें।
डॉ. जितेंद्र सिंह ने कहा कि क्वरंटाइन रहने के बावजूद उन्होंने अपने लोकसभा क्षेत्र के छह जिलों ऊधमपुर, कठुआ, डोडा, रियासी, रामबन और किश्तवाड़ में से प्रत्येक के प्रशासन और जनप्रतिनिधियों के साथ मिलकर विस्तृत समीक्षा और बातचीत की। उन्होंने कहा कि वे इन सभी क्षेत्रों में प्रशासन ही नहीं बल्कि पार्टी कार्यकर्ताओं के साथ भी नियमित रूप से संपर्क में हैं और जब कभी आवश्यकता होती है तब वे उपलब्ध रहते हैं। उन्होंने युवाओं और कुछ स्वैच्छिक संस्थाओं द्वारा सामुदायिक सेवा के लिए किए गए कार्यों की भी सराहना की।
आज पहली खेप को भेजने के बाद, डॉ. जितेंद्र सिंह ने कहा कि वह भविष्य के लिए भी एक नियमित सुविधा बनने जा रहे हैं। उन्होंने कहा कि समय-समय पर हम आवश्यकता और मांग के आधार पर विभिन्न स्रोतों के माध्यम से ऐसी सामग्रियों की व्यवस्था करेंगे और उन्हें क्षेत्र के विभिन्न हिस्सों में ब्लॉक और पंचायत स्तर तक पहुंचाएंगें। उन्होंने कहा कि जम्मू, कठुआ और अन्य स्थानों पर संसदीय कार्यालय, स्थानीय प्रशासन के साथ-साथ पार्टी कार्यकर्ताओं के साथ समन्वय स्थापित करेंगे, जिससे आवश्यकता और मांग के अनुसार वस्तुओं का न्यायसंगत और समयानुकूल वितरण सुनिश्चित किया जा सके।
डॉ. जितेंद्र सिंह ने सभी राजनीतिक दलों और नागरिक समाज के वरिष्ठ सदस्यों से सभी प्रकार के मतभेदों से ऊपर उठकर प्रधानमंत्री नरेन्द्र मोदी के नेतृत्व में कोविड-19 को परास्त करने के लिए एकजुट होकर लड़ने का आह्वान किया। उन्होंने कहा कि यह एक आपदा है जो कि पूरी सदी में एक बार आती है और इसलिए अन्य सभी मुद्दों, प्राथमिकताओं या एजेंडे को अलग रखना होगा, जिससे मानवता भविष्य में भी जीवित रहे।
<><><><><>
एमजी/एएम/एके/डीवी
(Visitor Counter : 213
उप राष्ट्रपति सचिवालय
उपराष्ट्रपति ने श्री काशी विश्वनाथ मंदिर में पूजा की
उपराष्ट्रपति ने श्री काशी विश्वनाथ धाम गलियारे की प्रशंसा की
उपराष्ट्रपति ने काशी विश्वनाथ मंदिर को सनातन परंपरा का एक गौरवशाली प्रतीक बताया
उपराष्ट्रपति ने काल भैरव मंदिर का दौरा किया और वहां पूजा की
उपराष्ट्रपति ने पंडित दीनदयाल उपाध्याय स्मृति स्थल का दौरा किया और वहां महान राजनेता को पुष्पांजलि अर्पित की
उपराष्ट्रपति श्री एम वेंकैया नायडु ने ऐतिहासिक श्री काशी विश्वनाथ मंदिर में पूजा की और भारत व पूरे विश्व के लोगों की शांति, समृद्धि और कल्याण के लिए प्रार्थना की।
इससे पहले श्री नायडु अपनी पत्नी श्रीमती उषा नायडु के साथ कल शाम वाराणसी पहुंचे थे। उन्होंने आज नवनिर्मित काशी विश्वनाथ धाम गलियारे का दौरा किया और उन्हें अधिकारियों ने इस परियोजना के बारे में जानकारी दी।
श्री नायडु ने मंदिर परिसर में भारत माता की विशाल प्रतिमा पर भी पुष्पांजलि अर्पित की। इसके बाद में उन्होंने एक फेसबुक पोस्ट में काशी विश्वनाथ को 'हमारे सनातन परम्परा का एक गौरवशाली प्रतीक, हमारी आस्था और उत्पीड़कों के खिलाफ हमारे प्रतिरोध' के रूप में वर्णित किया। इसके बाद उपराष्ट्रपति ने प्रसिद्ध काल भैरव मंदिर में पूजा और आरती की। भगवान शिव के उग्र रूप का प्रतिनिधित्व करने वाले श्री काल भैरव को 'काशी का कोतवाल' और शहर के रक्षक के रूप में भी जाना जाता है।
उपराष्ट्रपति ने पड़ाव स्थित पंडित दीनदयाल उपाध्याय स्मृति स्थल का भी दौरा किया। उन्होंने पंडित दीनदयाल की जीवन यात्रा को दिखाने वाली 3-डी वर्चुअल रियलिटी प्रदर्शनी की सराहना की।
इस अवसर पर उपराष्ट्रपति ने स्मृति स्थल की आगंतुक पुस्तिका में निम्नलिखित टिप्पणी दर्ज की -
“भारत के अग्रणी सांस्कृतिक और राजनीतिक व्यक्तित्व में से एक को श्रद्धांजलि देने के लिए पंडित दीनदयाल उपाध्याय स्मृति स्थल का दौरा किया। पंडित दीनदयाल एक गहन दार्शनिक, उत्कृष्ट संगठनकर्ता और एक ऐसे नेता थे, जिन्होंने व्यक्तिगत सत्यनिष्ठा के उच्चतम मानकों को बनाए रखा। उनका जीवन और 'अंत्योदय' व 'एकात्म मानवतावाद' का दर्शन राष्ट्र के लिए मार्गदर्शन और प्रेरणा का स्रोत रहा है। दलितों के उत्थान और सबसे वंचित वर्गों के लिए खुशहाली लाना ही पंडित दीनदयाल उपाध्याय को अर्पित सबसे अच्छी श्रद्धांजलि होगी। आइए, हम सभी भारत को एक खुशहाल और समृद्ध राष्ट्र बनाने के लिए इस दिशा में काम करें।”
बीते कल उपराष्ट्रपति ने अपनी पत्नी के साथ पवित्र दशाश्वमेध घाट पर प्रसिद्ध गंगा आरती में हिस्सा लिया। उन्होंने इसे एक वास्तविक और दिव्य अनुभव बताया, जो उनके हृदय में हमेशा रहेगा।
अपनी वाराणसी यात्रा के अंत में उपराष्ट्रपति ने एक विस्तृत फेसबुक पोस्ट में अपने विचार साझा किए। इस फेसबुक पोस्ट का लिंक नीचे है-
https://www.facebook.com/167328870501701/posts/1137707903463788/
उपराष्ट्रपति की इस यात्रा के दौरान उत्तर प्रदेश की राज्यपाल श्रीमती आनंदीबेन पटेल, उत्तर प्रदेश के उप मुख्यमंत्री श्री ब्रजेश पाठक, स्टाम्प व न्यायालय पंजीकरण शुल्क राज्य मंत्री  श्री रवीन्द्र जायसवाल, आयुष राज्य मंत्री  दयाशंकर मिश्रा "दयालू" और अन्य गणमान्य व्यक्ति साथ थे।
संस्कृति मंत्रालय
राष्ट्रीय आधुनिक कला संग्रहालय  में सलाहकार समितियों के गठन के संबंध में स्पष्टीकरण
राष्ट्रीय आधुनिक कला संग्रहालय  से संबंधित मीडिया में आए हालिया रिपोर्टों के मद्देनजर, यह निम्नानुसार स्पष्ट किया गया है –
एनजीएमए की मुंबई, बेंगलुरु और दिल्ली की सलाहकार समितियों को भंग नहीं किया गया है। उनका कार्यकाल हाल ही में समाप्त हुआ है । इन समितियों का पुनर्गठन फिर से किया जा रहा है।
पिछली सलाहकार समितियों  की सिफारिशों को माना जाएगा और कलाकारों की प्रदर्शनियों प्रस्तावित तिथि पर ही होंगी। नई सलाहकार समिति भविष्य में होने वाली संबंधित प्रदर्शनियों के बारे में निर्णय लेगी।
स्थायी संग्रह के बारे में, यह स्पष्ट किया जाता है कि एनजीएमए शुरू के दो वर्षों में अपने स्वयं के संग्रह  को ही प्रदर्शित करने का प्रस्ताव करता है। कुछ कलाकारों ने अस्थायी प्रदर्शनियों के लिए कम जगह की उपलब्धता के बारे में अपनी आशंका भी व्यक्त की है। एनजीएमए कलाकारों से प्राप्त सुझावों पर विचार-विमर्श कर रहा है और जल्द ही सभी हितधारकों के परामर्श से अंतिम निर्णय ले लिया जाएगा।
प्रधानमंत्री कार्यालय
प्रधानमंत्री की सेनेगल गणराज्य के राष्ट्रपति के साथ बैठक
प्रधानमंत्री श्री नरेन्द्र मोदी ने 24 अगस्त 2023 को जोहान्सबर्ग में 15वें ब्रिक्स शिखर सम्मेलन के मौके पर सेनेगल गणराज्य के राष्ट्रपति महामहिम श्री मैकी सॉल से मुलाकात की।
दोनों नेताओं ने व्यापार एवं निवेश, रक्षा एवं सुरक्षा, ऊर्जा, खनन, कृषि, फार्मास्यूटिकल्स, रेलवे, क्षमता निर्माण, संस्कृति और दोनों देशों के लोगों के बीच पारस्परिक संबंधों सहित विभिन्न क्षेत्रों में अपनी द्विपक्षीय साझेदारी को और मजबूत करने के तरीकों पर सार्थक चर्चा की।
प्रधानमंत्री ने ‘वॉयस ऑफ ग्लोबल साउथ समिट’ में भाग लेने और पिछले साल अफ्रीका संघ में उनके मजबूत नेतृत्व के लिए राष्ट्रपति सॉल की सराहना की।
राष्ट्रपति सॉल ने चंद्रयान मिशन की सफलता पर प्रधानमंत्री को बधाई दी और जी 20 में अफ्रीकी संघ की स्थायी सदस्यता के लिए भारत के प्रयासों के लिए आभार व्यक्त किया। उन्होंने विकासशील विश्व की प्राथमिकताओं का समर्थन करने के लिए प्रधानमंत्री के नेतृत्व की सराहना की और भारत की अध्यक्षता में आगामी जी 20 शिखर सम्मेलन की सफलता के लिए अपनी शुभकामनाएं दीं।